ירבעם מקריב קורבנות לאלילים

ירבעם מקריב לאלילים (בצרפתית: Jéroboam sacrifiant aux idoles) הוא ציור היסטורי מאת הצייר הצרפתי ז'אן-אונורה פרגונאר, שבוצע בצבעי שמן על בד.There are variant titles: Jeroboam Sacrificing to the Idols, Jeroboam Offering Sacrifice for the Idol etc. הציור זיכה את פרגונאר ב"פרס רומא" לציור, שהוענק לו ב־26 באוגוסט 1752, זמן קצר לאחר שמלאו לו עשרים. הישג זה נחשב מרשים במיוחד, שכן פרגונאר לא עבר את ההכשרה המקובלת באקדמיה המלכותית לציור ופיסול.Rosenberg, Pierre, Fragonard, exhibition catalogue, 1988: Galeries Nationales Du Grand Palais, Paris, September 24, 1987 – January 4, 1988, the Metropolitan Museum of Art, New York, February 2 – May 8, 1988.pp 54-52 גודל הציור הוא 111.5 ס"מ על 143.5 ס"מ. היצירה נשמרה בידי האקדמיה עד הפסקת פעילותה במהפכה הצרפתית, והיא חלק מאוסף האקדמיה לאמנויות היפות, יורשתה של האקדמיה המלכותית.

 נושא היצירה 
ממוזער|398x398 פיקסלים|פרט של ''ירבעם מקריב קורבנות לאלילים,'' עם המלך ירבעם
נושא הציור נקבע מראש על ידי שופטי התחרות, ונלקח ממקור בתנ"ך – סיפור ירבעם המלך שמופיע בספר מלכים א', פרק י"ב פסוקים 26–30 ופרק י"ג פסוקים 1–5. נושא זה היה רחוק מאוד מהעולם האמנותי של סצנות הרוקוקו העליזות, שעסקו ברומנטיקה פסטורלית, פלרטוטים ומיתולוגיה ארוטית, ושבהן החל פרגונאר להתמחות כבר בעת לימודיו בסטודיו של פרנסואה בושה.

הציור מתאר את הרגע בו ירבעם, הנראה בצד ימין כשהוא חובש טורבן לבן, עומד להקריב קורבן לאלילים; באותו רגע מתערב נביא אלמוני, הניצב משמאל.וַיְהִי כִשְׁמֹעַ הַמֶּלֶךְ אֶת דְּבַר אִישׁ הָאֱלֹהִים אֲשֶׁר קָרָא עַל הַמִּזְבֵּחַ בְּבֵית אֵל וַיִּשְׁלַח יָרָבְעָם אֶת יָדוֹ מֵעַל הַמִּזְבֵּחַ לֵאמֹר תִּפְשֻׂהוּ וַתִּיבַשׁ יָדוֹ אֲשֶׁר שָׁלַח עָלָיו וְלֹא יָכֹל לַהֲשִׁיבָהּ אֵלָיו.הנושא "שלמה המלך מקריב לאלילים", בהשפעת נשותיו הזרות, זכה לפופולריות מעט רבה יותר, והשתייך לקבוצת נושאים אמנותיים הידועה בשם "כוחן של נשים".

 סגנון 
פרגונאר התאים את סגנונו הרך הרגיל לדרישות של ציור ההיסטוריה, תוך התרחקות מסגנונו של מורו פרנסואה בושה והתקרבות לזה של קארל ואן לו, עמו עמד כעת להמשיך את הכשרתו, ושל ז'אן־פרנסואה דה טרואה, מנהל האקדמיה הצרפתית ברומא, שנפטר שם זמן קצר קודם לכן, בינואר 1752.

צילומים בטכניקת אינפרה־אדום חושפים שינויים רבים שביצע האמן במהלך העבודה (פנטימנטו), במיוחד באזור המזבח הקרוע במרכז הציור, ש"נשפך ממנו אפר" – אלמנט חריג ומאתגר במיוחד לעיבוד חזותי, אשר נראה כי פרגונאר השקיע מאמץ רב באופן תיאורו.

 טיפול בנושא על ידי אמנים אחרים

 הערות שוליים 

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-18
קטגוריה:בעלי חיים באמנות
קטגוריה:ציורי היסטוריה
קטגוריה:ז'אן-אונורה פרגונאר: ציורים